Document ID: 32011R0849

ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 849/2011 ΤΗΣ ΕΠΙΤΡΟΠΉΣ
της 22ας Αυγούστου 2011
για τη διόρθωση του εκτελεστικού κανονισμού (ΕΕ) αριθ. 742/2011 της Επιτροπής, σχετικά με την έκδοση πιστοποιητικών εισαγωγής ρυζιού στο πλαίσιο των δασμολογικών ποσοστώσεων που ανοίχθηκαν για την υποπερίοδο του Ιουλίου του 2011 με τον κανονισμό (ΕΚ) αριθ. 327/98
Η ΕΥΡΩΠΑΪΚΗ ΕΠΙΤΡΟΠΗ,
Έχοντας υπόψη τη συνθήκη για τη λειτουργία της Ευρωπαϊκής Ένωσης,
Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (ενιαίος κανονισμός ΚΟΑ) (1),
Έχοντας υπόψη τον κανονισμό (ΕΚ) αριθ. 327/98 της Επιτροπής, της 10ης Φεβρουαρίου 1998, για το άνοιγμα και τον τρόπο διαχείρισης ορισμένων δασμολογικών ποσοστώσεων εισαγωγής ρυζιού και θραυσμάτων ρυζιού (2), και ιδίως το άρθρο 5 πρώτο εδάφιο,
Εκτιμώντας τα ακόλουθα:
(1)
Μετά από έλεγχο διαπιστώθηκε ότι υπάρχει ένα λάθος στο παράρτημα του εκτελεστικού κανονισμού (ΕΕ) αριθ. 742/2011 της Επιτροπής (3) όσον αφορά την διαθέσιμη ποσότητα για την υποπερίοδο του Σεπτεμβρίου 2011 στο πλαίσιο της ποσόστωσης λευκασμένου ή ημιλευκασμένου ρυζιού του κωδικού ΣΟ 1006 30 που προβλέπεται στο άρθρο 1 παράγραφος 1 στοιχείο α) του κανονισμού (ΕΚ) αριθ. 327/98 και φέρει τον αύξοντα αριθμό 09.4119.
(2)
Κατά συνέπεια πρέπει να διορθωθεί αναλόγως ο εκτελεστικός κανονισμός (ΕΕ) αριθ. 742/2011.
(3)
Για να εξασφαλιστεί η αποτελεσματική διαχείριση της διαδικασίας έκδοσης πιστοποιητικών εισαγωγής, ο παρών κανονισμός θα πρέπει να αρχίσει να ισχύει αμέσως μετά τη δημοσίευσή του,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο παράρτημα του εκτελεστικού κανονισμού (ΕΕ) αριθ. 742/2011 και συγκεκριμένα στον πίνακα του σημείου «δ) Ποσόστωση λευκασμένου ή ημιλευκασμένου ρυζιού του κωδικού ΣΟ 1006 30 που προβλέπεται στο άρθρο 1 παράγραφος 1 στοιχείο δ) του κανονισμού (ΕΚ) αριθ. 327/98» η συνολική ποσότητα που είναι διαθέσιμη για την υποπερίοδο του Σεπτεμβρίου 2011 όσον αφορά την ποσόστωση με αύξοντα αριθμό 09.4119 αντικαθίσταται από την ακόλουθη ποσότητα:
"Συνολικές διαθέσιμες ποσότητες για την υποπερίοδο του μηνός Σεπτεμβρίου 2011
(σε kg)
0"
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 22 Αυγούστου 2011.

Labels: 3
17